ROMÂNIA (nu produce efecte juridice)\*

JUDEŢUL MUREŞ

CONSILIUL LOCAL MUNICIPAL TÂRGU MUREŞ **Primar**

DIRECŢIA TEHNICĂ **dr. Dorin Florea**

Nr.16629/563 din 12.03.2019

**EXPUNERE DE MOTIVE**

**privind aprobarea contractării unei finanțări rambursabile interne/externe în vederea realizării unor obiective de investiții de interes local**

Administrația publică a Municipiului Târgu Mureș, în conformitate cu mandatul primit din partea cetățenilor și cu obligațiile prevăzute de legislația în vigoare, are ca principal obiectiv realizarea dezvoltării durabile a comunității locale și asigurarea către toți membrii comunității locale de servicii publice de calitate.

Aparatul de specialitate din cadrul Primăriei municipiului a identificat principalele obiective de interes public local, necesare pentru dezvoltarea orașului.

În conformitate cu studiile de fezabilitate și indicatorii tehnico-economici aprobați prin Hotărâri ale Consiliului Local, valoarea necesară pentru realizarea acestor investiții nu se regăsește în totalitate în bugetul local al Municipiului Tîrgu Mureș.

Pentru a putea efectua aceste lucrări de investiții într-un termen scurt, Direcția Economică din cadrul Primăriei Municipiului Tîrgu Mureș, prin Referatul nr. ……./………2019, a identificat posibilitatea contractării unui împrumut cu o valoare de maxim 89.835.883,80 lei, sumă care acoperă necesarul de asigurare a finanțării obiectivelor de investiții, cu o maturitate de maxim 13 ani.

 Contractarea unui împrumut pe termen lung asigură **accelerarea dezvoltării locale**. Proiectele de investiții prioritare vor fi realizate în avans, iar investiția va aduce beneficii în scurt timp comunității locale.

 Rambursarea capitalului împrumutat în rate egale pe perioada de maturitate va consacra **echitatea între generații**, respectiv principiul conform căruia *„cei care beneficiază de un proiect trebuie să plătească pentru el”*.

 Prin utilizarea unei linii de finanțare cu trageri multiple pot fi realizate **reduceri semnificative ale costurilor de finanțare.** Astfel, instrumentul financiar propus comportă **costuri reduse** față de costurile implicate de un credit bancar obișnuit.

 **În concluzie,**

* În vederea realizării obiectivelor de investiții de interes local identificate a fi prioritare de către aparatul de specialitate al Primăriei Municipiul Tîrgu Mureș,
* Ținând cont de faptul că bugetul local nu dispune de fondurile necesare pentru finanțarea acestor obiective de investiții,
* Pentru asigurarea unei utilizări eficiente a resurselor financiare și pentru minimizarea costurilor finanțării,

se propune aprobarea Proiectului de Hotărâre privind contractarea unei finanțări rambursabile interne/externe, conform anexei 1.

**Director executiv,**

 **Ing. Racz Lucian**

 \* Actele administrative sunt hotărâri de Consiliu Local care intră în vigoare şi produc efecte juridice după îndeplinirea condiţiilor prevăzute de art.45-49 din Legea nr. 215/2001 R

**R O M Â N I A Proiect**

**JUDEŢUL MUREŞ (nu produce efecte juridice) \***

**CONSILIUL LOCAL MUNICIPAL TÂRGU MUREŞ**

 **PRIMAR**

 **dr. Dorin Florea**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2019**

**privind aprobarea contractării unei finanțări rambursabile interne/externe în vederea realizării unor obiective de investiții de interes local**

 ***Consiliul local al municipal Târgu Mureș întrunit în şedinţă ordinară de lucru,***

În temeiul prevederilor art. 36 alin. (2) si alin. (4) lit. b), ale art. 45 alin. (2), art. 63 alin. (1) lit. c) si alin. (4) lit. c), precum si ale art. 115 alin. (1) lit. b), alin. (3), (5) si (6) din Legea administrației publice locale nr. 215/2001, republicată, cu modificările și completările ulterioare,

având în vedere prevederile Ordonanței de Urgență a Guvernului nr. 64/2007 privind datoria publică, cu modificările și completările ulterioare, coroborate cu cele ale cap. IV din Legea nr. 273/2006 privind finanțele publice locale, cu modificările și completările ulterioare, precum și cu cele ale Hotărârii Guvernului nr. 9/2007 privind constituirea, componența și funcționarea Comisiei de autorizare a împrumuturilor locale, cu modificările și completările ulterioare;

ținând seama de prevederile Ordonanței de Urgență a Guvernului nr. 99/2006 privind instituțiile de credit și adecvarea capitalului, cu modificările și completările ulterioare;

ținând seama de prevederile art. 41 alin. (4) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

luând în considerare prevederile art. 9 pct. 8 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997,

ținând seama de prevederile art. 1166 și următoarele din Codul civil, referitoare la contracte sau convenții,

    luând act de:

**a)** expunerea de motive a Primarului municipiului, în calitatea sa de inițiator, înregistrată sub nr. 16629/563/12.03.2019;

**b)** raportul Direcției economice înregistrat sub nr. \_\_\_\_\_\_/\_\_.\_\_.2019;

**c)** raportul comisiei de specialitate a consiliului local,

constatând necesitatea de a asigura resursele financiare pentru realizarea investițiilor de interes public local a căror documentație tehnico-economică/notă de fundamentare a fost aprobată prin: Hotărârea Consiliului Local nr. 16/29.01.2015,Hotărârea Consiliului Local nr. 138/25.04.2013, Hotărârea Consiliului Local nr. 58/27.02.2018, Hotărârea Consiliului Local nr. 48/23.02.2017, Hotărârea Consiliului Local nr. 49//23.02.2017, Hotărârea Consiliului Local nr.37/15.02.2018, Hotărârea Consiliului Local nr. 38/15.02.2018, Hotărârea Consiliului Local nr. 34/15.02.2018, Hotărârea Consiliului Local nr. 35/15.02.2018,Hotărârea Consiliului Local nr. 36/15.02.2018,Hotărârea Consiliului Local nr. 32/15.02.2018,Hotărârea Consiliului Local nr. 33/15.02.2018, Hotărârea Consiliului Local nr. 31/15.02.2018, Hotărârea Consiliului Local nr. 30/15.02.2018, Hotărârea Consiliului Local nr. 29/15.02.2018, Hotărârea Consiliului Local nr. 28/15.02.2018, Hotărârea Consiliului Local nr. 27/15.02.2018, Hotărârea Consiliului Local nr. 26/15.02.2018, Hotărârea Consiliului Local nr. 260/15.02.2018,

**H o t ă r ă ş t e** :

**Art. 1.** - Se aprobă contractarea și garantarea cu venituri proprii a unei finanțări rambursabile interne/externe, în valoare de maxim 89.835.883,80 lei, cu o maturitate de maxim 13 ani.

**Art. 2.** - Creditul bancar va putea fi rambursat anticipat din surse proprii.

**Art. 3.** - Contractarea finanțării rambursabile prevăzute la art. 1 se face pentru finanțarea obiectivelor de investiții publice de interes local care sunt specificate în Anexa nr. 1 la prezenta Hotărâre, care face parte integrantă din aceasta.

**Art. 4.** - Din bugetul local al Municipiului Târgu Mureș se asigură integral plata:

**a)** serviciului anual al datoriei publice locale;

**b)** oricăror impozite și taxe aferente realizării obiectivelor de investiții de interes local;

**c)** altor cheltuieli neeligibile ale finanțării rambursabile menționate la art. 1.

**Art. 5.** - **(1)** Pe întreaga durată a serviciului datoriei publice locale, ordonatorul principal de credite are obligația să publice pe pagina de internet a municipiului Târgu Mureș următoarele date:

**a)** hotărârea Comisiei de autorizare a împrumuturilor locale, precum și orice modificări și/sau completări ale acesteia;

**b)** valoarea finanțării rambursabile contractate în valuta de contract;

**c)** gradul de îndatorare a municipiului Târgu Mureș;

**d)** durata serviciului datoriei publice locale, cu precizarea perioadei de grație și a perioadei de rambursare a finanțării rambursabile;

**e)** dobânzile, comisioanele și orice alte costuri aferente fiecărei finanțări rambursabile;

**f)** plățile efectuate din fiecare finanțare rambursabilă.

**(2)** Datele prevăzute la alin. (1) se actualizează în prima decadă a fiecărui trimestru pentru trimestrul expirat, sub sancțiunile prevăzute de lege.

**Art. 6.** - Se împuternicește Primarul Municipiului Târgu Mureș să stabilească și să aprobe caracteristicile finanțării bancare, în funcție de mediul economico-financiar, în concordanță cu necesitățile specifice ale obiectivelor de investiții ce urmează a fi finanțate.

**Art. 7.** - Se împuternicește Primarul Municipiului Târgu Mureș să semneze în numele și pentru Municipiul Târgu Mureș contractul de finanțare, acordul de garantare al finanțării rambursabile și orice alte documente necesare obținerii și derulării finanțărilor.

**Art. 8.** - Cu ducerea la îndeplinire a prezentei hotărâri se însărcinează Primarul Municipiului Târgu Mureș şi Executivul municipiului prin Direcţia Tehnică şi Direcţia Economică.

**Art. 9.**  - În conformitate cu prevederile art.19 alin.1, lit.e, din Legea nr. 340/2004, republicată, privind Instituţia Prefectului şi art. 3 alin. 1 din Legea nr. 554/2004, legea contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

 **Art. 10.** - Prezenta hotărâre se aduce la cunoștință publică prin publicarea pe pagina de internet [www.tirgumures.ro](http://www.tirgumures.ro).

 **Viză de legalitate**

 **p. Secretarul Municipiului Târgu Mureş,**

**Director executiv D.J.C.A.A.P.L.**

 **Buculei Dianora-Monica**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001**